open-index/open-wikipedia-markdown huggingface dataset:
Vene-Pärsia sõda (1826–1828)

**Viies Vene-Pärsia sõda** oli sõda Venemaa ja Iraani vahel aastatel 1826–1828. See oli viimane kahe suurriigi vahel Taga-Kaukaasia pärast peetud sõdadest.

Sõda puhkes Vene laienemispoliitika ja Iraani vastupanu põrkumisel ning selle jooksul peeti mitu suuremat lahingut, nagu Ganja lahing ja Erivani vallutamine. Pärslasi saatis alguses edu, Aleksei Jermolovi vägesid õnnestus üllatada. Pärsia vägesid aitasid kohalike ülestõusud Tališis, Ganjas, Širvanis, Şəkis ja mujal. Iraani edu lõppes kindral Ivan Paskevitši abivägede saabumisega ning venelased vallutasid Loode-Iraani tähtsama linna Tabrīzi.

Sõda lõppes 1828. aasta Turkmentšai rahuga, Iraan jäi ilma oma viimastest Kaukaasia aladest Araksist põhjas ehk kogu tänapäeva Armeeniast, Aserbaidžaani Nahhitševani autonoomsest vabariigist ja Türgi Iğdıri provintsist. Lepinguga said venelased sõna Iraani poliitikas ning šahh pidi edaspidi troonipärija määramiseks saama venelaste heakskiidu.

Sõda oleks võinud Iraani jaoks lõppeda veelgi laastavamalt, riik oleks võinud ilma jääda kogu Iraani Aserbaidžaanist või muutuda koguni Venemaa vasallriigiks, kuid selle hoidsid ära pärsia oskuslikud diplomaadid, Suurbritannia diplomaatiline tugi ning Venemaa ajahäda, kuna neil tuli juba valmistuda eesolevaks sõjaks Türgiga. Pärast sõda ei kohelnud Euroopa suurvõimud ega Venemaa Kadžaaride Iraani enam võrdse poolena.

## Allikad
* 
* 
* 
* 
* 
* 
* 
* 
* 
* 
*
Gloiocephala

**Gloiocephala** on šampinjonilaadsete seltsi kuuluv perekond seeni.

## Liike
**[[Gloiocephala caricis]]*

## Välislingid
* ''Gloiocephala'' andmebaasis eElurikkus.
Eleuterosiidid

**Eleuterosiidid** on keemiliste ühendite rühm, millesse kuuluvad elemendid eraldatakse taime *[[Harilik eleuterokokk|Eleutherococcus senticosus]]* juurtest ning mis on kaubanduslikult saadaval peamiselt ekstraktidena. Rühma kuuluv eleuterosiid A on saponiin ja steroolglükosiid, kuid teised eleuterosiidid, nagu eleuterosiid B (süringiin), on fenüülpropanoidglükosiidid. Neid kasutatakse markerühenditena *[[Harilik eleuterokokk|Eleutherococcus senticosus'e]]* taimsete preparaatide õhukese kihi kromatograafilisel tuvastamisel ja toidulisanditena.

Eleuterosiid E on akantosiidi D optiline isomeer, mis on üks akantopanaksist eraldatud glükosiididest ja esindab (-)- süringaresinooli di-β-D-glükosiidi. 
Fail:Eleutheroside_A.svg|alt=Eleutheroside A(daucosterol)| Eleuterosiid A (daukosterool)
Fail:Syringin.svg|alt=Eleutheroside B(syringin)| Eleuterosiid B (süringiin)
Fail:Ethyl_galactopyranoside.svg|alt=Eleutheroside C(ethyl galactoside)| Eleuterosiid C (etüülgalaktosiid)
Fail:Eleutheroside_D.svg|alt=Eleutheroside D| Eleuterosiid D


## Viited
Encore (Eminemi album)

**"Encore"** on Eminemi viies stuudioalbum. See ilmus 2004. aasta novembris.

## Laulud
#"Curtains Up"
#"Evil Deeds"
#"Never Enough" (featuring 50 Cent and Nate Dogg)
#"Yellow Brick Road"
#"Like Toy Soldiers"
#"Mosh"
#"Puke"
#"My 1st Single"
#"Paul" (skit)
#"Rain Man"
#"Big Weenie"
#"Em Calls Paul" (skit)
#"Just Lose It"
#"Ass Like That"
#"Spend Some Time" (featuring Obie Trice, Stat Quo and 50 Cent)
#"Mockingbird"
#"Crazy in Love"
#"One Shot 2 Shot"
#"Final Thought" (skit)
#"Encore" / "Curtains Down" (featuring Dr. Dre and 50 Cent)
Turkmentšai rahu

**Turkmentšai rahu** (pärsia keeles عهدنامه ترکمانچای, *Ahdnāme-ye Torkmânčây*; vene keeles Туркманчайский договор, *Turkmantšaiski dogovor*) oli rahuleping Iraani ja Venemaa vahel, millega lõppes viies Vene-Pärsia sõda (1826–1828). Venemaa ja Pärsia sõlmisid rea lepinguid, millega Pärsia oma aladest Kaukaasias loobus ning Turkmentšai oli nendest teine. Esimene, Gulistani rahu, sõlmiti 1813 ning viimane, Akhali rahu, 1881.

Leping allkirjastati 21. veebruaril 1828 Torkamanchay asulas, mis asub Tabrīzi ja Teherani vahel. Pärsia andis sellega Venemaale mitmed Taga-Kaukaasia alad: Erivani Khaaniriigi, Nahhitševani Khaaniriigi ja ülejäänud osa Talyši Khaaniriigist. Vene-Pärsia piir hakkas kulgema mööda Araksi jõge. Loovutatud alad moodustavad praegu Armeenia, Aserbaidžaani lõunaosa, Nahhitševani ning Türgi Iğdıri provintsi.

Pärsia poolelt allkirjastasid lepingu kroonprints Abbas Mirza ja šahh Fath Ali-šahhi kantsler ning Venemaa poolelt kindral Ivan Paskevitš. Sarnaselt 1813. aasta Gulistani rahuga sundisid venelased selle pärslastele oma sõjalise eduga peale. Paskevitš ähvardas, et Teheran vallutataks viie päevaga, kui Pärsia esindajad lepingut ei allkirjastaks.

Turkmentšai ja Gulistani rahulepingutega lõppes Venemaa kampaania Iraani Kaukaasia alade vallutamiseks, venelased olid endale saanud praeguse Dagestani, Gruusia idaosa, Aserbaidžaani ning Armeenia. Kõik need alad olid pikka aega enne seda Pärsia mõjusfääri kuulunud.

Gulistani ja Turkmentšai lepingute tagajärjel sai Venemaa (ja hilisem Nõukogude Liit) need alad enda kätte umbes 180 aastaks ning Dagestan on Venemaa osa tänapäevani. Pärast Nõukogude Liidu lagunemist iseseisvusid kolm Gulistani ja Turkmentšai rahulepingutega saadud aladel asuvat riiki: Armeenia, Aserbaidžaan ja Gruusia.

## Vaata ka
* Armeenia-Iraani piir
* Aserbaidžaani-Iraani piir
* Briti-Vene konventsioon
* Iraani-Venemaa suhted
* Rahulepingute loend
* Akhali rahu
* Gulistani rahu

## Allikad
* H. Pir Nia, Abbas Eghbal Ashtiani, B. Agheli. *History of Persia*. Tehran, 2002. p.&nbsp;673–686. 
*
Aserbaidžaani-Iraani piir

**Aserbaidžaani-Iraani piir** on riigipiir Aserbaidžaani Vabariigi ja Iraani Islamivabariigi vahel. See koosneb kahest osast ning on kokku 689 km pikk. Kahte piirilõiku eraldab Armeenia-Iraani piir.

## Vaata ka
* Aserbaidžaani-Iraani suhted

## Viited
Robert Nobel

**Robert Hjalmar Nobel** (4. august 1829 – 7. august 1896) oli rootsi ärimees, tööstur ja investor. Ta asutas naftaettevõtte Branobel ning oli üks Vene naftatööstuse pioneeridest.

## Vaata ka
* Nobeli perekond

## Viited

## Allikad
* 
*
Lachnaceae

***Lachnaceae*** on seltsi tiksikulaadsed kuuluv seente sugukond.

## Perekondi
**[[Albotricha]]*
**[[Belonidium]]*
**[[Brunnipila]]*
**[[Capitotricha]]*
**[[Dasyscyphella]]*
**[[Dasyscyphus]]*
**[[Erioscyphella]]*
**Lachnellula* – karvtiksik
**Lachnum* – harjastiksik
**[[Lasiobelonium]]*
**[[Neodasyscypha]]*
**[[Perrotia]]*
**[[Proliferodiscus]]*
**[[Solenopezia]]*
**[[Sympodiophora]]*
**[[Trichopeziza]]*
**[[Trichopezizella]]*

## Välislingid
* ''Lachnaceae'' andmebaasis eElurikkus.
Branobel

**Branobel** (vene keeles братьев Нобель, *bratjev Nobel* (*Nobeli vennad*)) oli Vene naftatööstusettevõte, mille asutasid Ludvig Nobel ja parun Peter von Bilderling. See tegutses peamiselt Bakuus (praeguses Aserbaidžaanis), aga ka Tšelekenis (praeguses Türkmenistanis). Ettevõte sai alguse destilleerimistehasena, mille rajasid 1876. aastal Robert Nobel (panus 25 000 rubla) ja parunid Peter von Bilderling (300 000 rubla) ja Standertskjöld (150 000 rubla). 19. sajandi lõpus oli see üks maailma suuremaid naftatööstusettevõtteid.

## Vaata ka
* Aserbaidžaani naftatööstus

## Viited

## Allikad
* Tolf, Robert, The Russian Rockefellers (Stanford, 1976)
* Yergin, Daniel (2003): The Prize: the Epic Quest for Oil, Money and Power, Free Press, p.&nbsp;58. 
* Åsbrink, Brita (2001): Ludvig Nobel: "Petroleum har en lysande framtid!" Wahlström & Widstrand, p.&nbsp;19. 
* Mir-Babayev M.F. The role of Azerbaijan in the World's oil industry – "Oil-Industry History" (USA), 2011, v. 12, no. 1, p.&nbsp;109-123.
* Mir-Babayev M.F. and Atabeyli B. The unknown Nobel Prize in Baku – "Oil-Industry History" (USA), 2013, v. 14, no. 1, p.&nbsp;117-124.
Villa Petrolea

**Villa Petrolea** on ajalooline piirkond Bakuu Kešla linnaosas Aserbaidžaanis. Selle rajas 1882. aastal Nobeli vendade naftatööstusettevõte Branobel töötajate majutamiseks. Tänapäeval asuvad seal lisaks Nobeli vendade muuseumile ärihooned.
I Caught Fire

**"I Caught Fire"** on Ameerika rokkansambli The Used singel, mis ilmus 2005. aasta veebruaris. See on kolmas singel albumilt "In Love and Death" (2004).

## Lood
**CD singel**
#"I Caught Fire" – 3:26
#"The Taste of Ink" (live from Channel V Australia) – 3:51
#"All That I've Got" (acoustic version) – 3:36
#"Lunacy Fringe" (acoustic version) – 3:34
#"Alone This Holiday" – 2:55

## Koosseis
*Bert McCracken – vokaal
*Quinn Allman – kitarr
*Jeph Howard – bass
*Branden Steineckert – trummid
Arachnopezizaceae

***Arachnopezizaceae*** on seltsi tiksikulaadsed kuuluv seente sugukond.

## Perekondi
**[[Arachnopeziza]]*
**[[Eriopezia]]*

## Välislingid
* ''Arachnopezizaceae'' andmebaasis eElurikkus.
Blue and Yellow

**"Blue and Yellow"** on Ameerika rokkansambli The Used singel, mis ilmus 2003. aasta mais. See on kolmas singel albumilt "The Used" (2002).
Leotiales

***Leotiales*** on kottseente selts.

## Sugukondi
**[[Leotiaceae]]*
**[[Mniaeciaceae]]*
**[[Tympanidaceae]]*

## Välislingid
* ''Leotiales'' andmebaasis eElurikkus
The Taste of Ink

**"The Taste of Ink"** on Ameerika rokkansambli The Used singel, mis ilmus 2002. aasta septembris. See on esimene singel albumilt "The Used" (2002).

## Lood
**CD singel**
#"The Taste of Ink" – 3:28
#"Just a Little" – 3:28
#"Alone This Holiday" – 2:56
Somewhere I Belong

**"Somewhere I Belong"** on ansambli Linkin Park singel, mis ilmus 2003. aasta veebruaris. See on esimene singel albumilt Meteora.

Singel debüteeris USA Billboard Hot 100 edetabelis 47. kohal.

## Lood
#"Somewhere I Belong" – 3:33
#"Step Up" (live) – 4:15
#"My December" (live) – 4:27
Rothschildid

**Rothschildid** on jõukas aškenazi juudi päritolu pangandussektori aadlisuguvõsa. 

Suguvõsa dokumenteeritud ajalugu ulatub 16. sajandi Frankfurti, nad on nime saanud oma maja järgi, mis valmis Frankfurdis 1567. aastal. Rothschildid said tuntuks tänu Mayer Amschel Rothschildile (1744–1812), kes oli Hessen-Kasseli maakrahvide kohtulaekur Vabalinn Frankfurdis Saksa-Rooma Riigis. Ta asutas oma pangandusettevõtte 1760. aastatel. Erinevalt teistest pangalaekuritest õnnestus tal oma varandus lastele pärandada ning tema viiest pojast sai alguse kaubandusimpeerium: kontorid avati Pariisis, Frankfurdis, Londonis, Viinis ja Napolis. Perekond oli aadlistaatuses nii Saksa-Rooma Riigis kui Suurbritannias.

19. sajandil oli Rothschildide käes uusaja suurim erakapital. Perekonna varad vähenesid 20. sajandil ning need jagati paljude pärijate vahel. Tänapäeval tegutsevad Rothschildid paljudes valdkondades, nagu rahandus, kinnisvara, kaevandus, energeetika, põllumajandus, veinitootmine ja mittetulundus. Loode-Euroopas on säilinud palju Rothschildi arhitektuuripärandit. Suguvõsa on olnud seotud paljude vandenõuteooriatega, millest mitmeid iseloomustab antisemitism.

## Vaata ka
* Kõige jõukamate suguvõsade loend
* Avenue Foch
* Cecil Rhodes
* Château Lafite Rothschild
* Château Mouton Rothschild
* De Beers
* Eramet
* Goût Rothschild
* Hôtel de Marigny
* Hôtel Salomon de Rothschild
* Hôtel Lambert
* The House of Rothschild
* Imerys
* Napoleoni sõjad
* Vanarikas
* Palais Rothschild
* Rockefeller
* Rothschild Island
* Rothschild (Fabergé muna)
* Rio Tinto Group
* Abbaye des Vaux-de-Cernay
* Warburgid

## Allikad
* Virginia Cowles: *The Rothchilds: A Family of Fortune*, 1973, ()
* Niall Ferguson: *The House of Rothschild: Money's Prophets, 1798–1848* ()
* Niall Ferguson: *The House of Rothschild: The World's Banker, 1849–1998* ()
* Frederic Morton: *The Rothschilds: Portrait of a Dynasty* ()
* Amos Elon: *Founder: A Portrait of the First Rothschild and His Time*, 1996. ()
* Egon Caesar Conte Corti: *Rise of the House of Rothschild*, B. Lunn (translator), Books for Business 2001 (reprint of 1928 translation published by Gollancz), , Amazon.co.uk searchable online view
* Joseph Valynseele & Henri-Claude Mars, *Le Sang des Rothschild*, ICC Editions, Paris [fr]. 2004 ()
* Derek A. Wilson: *Rothschild: A Story of Wealth and Power* ()
* Mir-Babayev M.F.: *The role of Azerbaijan in the World's oil industry* – "Oil-Industry History" (USA), 2011, v. 12, no. 1, p.&nbsp;109–123.
* Mir-Babayev M.F.: *The Rothschild brother's contribution to Baku's oil industry* – "Oil-Industry History" (USA), 2012, v. 13, no. 1, p.&nbsp;225–236.
* Pietro Ratto: *I Rothschild e gli altri. Dal governo del mondo all'indebitamento delle nazioni: i segreti delle famiglie più potenti*, Arianna Editrice, Bologna [it]. 2015 ()
* William Verity: *The Rise of the Rothschilds* – "History Today" (April 19680, Vol. 18 Issue 4, p225-233. covers 1770 to 1839.
Thelebolales

***Thelebolales*** on kottseente selts.

## Sugukondi
**[[Pseudeurotiaceae]]*
**[[Thelebolaceae]]*

## Välislingid
* ''Thelebolales'' andmebaasis eElurikkus
Punnik

**Punnik** (*Thelebolus*) on kottseente perekond.

## Liike
**[[Thelebolus crustaceus]]*
**[[Thelebolus microsporus]]*
**[[Thelebolus stercoreus]]*

## Välislingid
* Punnik andmebaasis eElurikkus
Discinellaceae

***Discinellaceae*** on seltsi tiksikulaadsed kuuluv seente sugukond.

## Perekondi
**[[Discinella]]*
**[[Lemonniera]]*
**[[Pezoloma]]*
**[[Varicosporium]]*

## Välislingid
* ''Discinellaceae'' andmebaasis eElurikkus.
Väädikservaline nääts

**Väädikservaline nääts** (*Steccherinum lacerum*) on kandseente hulka kuuluv seeneliik.

Seen kasvab tavaliselt lehtpuu lamatüvel, on ripsmelise servaga, rebenenud pooridega ja punasem kui ookerjas nääts.

## Välislingid
* Väädikservaline nääts andmebaasis eElurikkus.
Seninghem

**Seninghem** on vald Põhja-Prantsusmaal Pas-de-Calais' departemangus.

Seninghem asub u. 16 km Saint-Omerist läänes, tee D204 ääres.

## Huviväärsusi

* 17. sajandi Püha Martini kirik.
* 17. sajandi Notre Dame'i kabel.
* *Arcs de Triomphe* kalmistu sissepääsul.


Seninghem - Eglise - 1.JPG|Kirik
62788-Seninghem-Sols.png


## Viited
Strateegiline pommitaja

**Strateegiline pommitaja** on kesk- ja pikamaa-pommituslennuk, mille eesmärk on vastaspoole strateegiliste sihtmärkide hävitamine (taristu, logistika, tehased jne). Seekaudu eristuvad nad taktikalistest pommitajatest, ründelennukitest ja hävitaja-pommitajatest, mida kasutatakse õhutõkestuseks, rünnates vastase sõjatehnikat ja võitlejaid väiksemamahuliste lahinguliste eesmärkide saavutamiseks. Siiski võib strateegilisi pommitajaid kasutada ka taktikalise tasandi ülesanneteks.

Tänapäeval kasutavad strateegilisi pommitajaid Ameerika Ühendriigid (Boeing B-52 Stratofortress, Northrop Grumman B-2 Spirit, Rockwell B-1 Lancer), Venemaa (Tupolev Tu-22M, Tupolev-95, Tupolev-160) ja Hiina (Xian H-6). Ajalooliselt on seesuguseid lennukeid näiteks Ühendkuningriik (V-pommitajad Vickers Valiant, Avro Vulcan, Handley Page Victor) ja Prantsusmaa (Dassault Mirage IV).

## Vaata ka
* Strateegiline pommitamine
* Vaippommitamine
Uus toomkirik (Brescia)

**Uus toomkirik** (itaalia keeles ***Duomo nuovo*** või ametlikult ***cattedrale estiva di Santa Maria Assunta***) on suurim katoliku sakraalehitis Brescias, mis asub Lombardia maakonnas Põhja-Itaalias.

80 meetri kõrgune kuppel, mis taastati pärast Teist maailmasõda, on üks kõrgemaid kogu Itaalias.

## Vaata ka
*Vana toomkirik (Brescia)
Aserbaidžaani Riiklik Naftafond

**Aserbaidžaani Riiklik Naftafond** (aserbaidžaani keeles *Azərbaycan Respublikasının Dövlət Neft Fondu*; **SOFAZ**) on Aserbaidžaani riiklik investeerimisfond. See asutati detsembris 1999.

Peaaegu kogu fondi tulu tuleb nafta- ja gaasiekspordist. Fondi on kritiseeritud läbipaistmatuse ja riigi poliitilise ladviku isiklike varade suurendamise pärast.

## Viited

## Allikad
*
Miervaldis Ādamsons

**Miervaldis Ādamsons** (29. juuni 1910 Poltaava – 23. august 1946 Riia) oli läti sõjamees, ta teenis Teise maailmasõja ajal teenis ta alguses 26. Tukumsi politseipataljonis, sõdides Valgevenes partisanidega ja Leningradi rindel Krasnoje Selo rajoonis. Seejärel sõdis ta 19. Relvagrenaderide SS-diviisis. 25. jaanuaril 1945 autasustati teda Raudristi Rüütliristiga.

Ta sündis aastal 1910 Poltaavas agronoomi perekonnas. Pärast Venemaa kodusõda pöördus tema perekond kodumaale Lätti tagasi. Pere asus Võnnu kreisi. Ta lõpetas aastal 1927 Cēsises gümnaasiumi. Seejärel asus ta õppima Läti Ülikooli usuteaduskonda, akadeemiliselt kuulus ta Korporatsioon Lettonia ridadesse.

Ebaõnnestunud armusuhte tõttu jättis ta õpingud pooleli ja veetis mõnda aega kaubalaeval Evermore. Pärast tüli laevakapteniga, kes sattus Marseille haiglasse, suundus Adamson Prantsuse võõrleegioni värbamisbüroosse, kus sõlmis kuueaastase lepingu. Ta osales mitmetes lahingutes Marokos ja Tuneesias, teenides ratsaväes ja temast sai suurepärane ratsanik. Ühes lahingus araabia mässulistega sai tema üksus tugevalt kannatada, jättes ellu vaid seitse meest. Võõrleegionis autasustati teda vapruse eest kahe ordeniga ja talle anti seersandi auaste. Just sel ajal pälvis Adamson hüüdnime Maroko Baigi, mis saatis teda hiljem kogu elu.

Pärast Lätti naasmist 1935. aastal alustas ta nelja-aastase hilinemisega kohustuslikku sõjaväeteenistust Läti sõjaväes. Ta teenis 4. Valmiera jalaväerügemendis. Pärast ajateenistuse lõppu jäi Adamsons tegevteenistusse ja teenis 8. Daugavpilsi jalaväerügemendis. Hiljem oli ta aga oma terava iseloomu tõttu sunnitud sõjaväest lahkuma. Aastal 1939 läks ta erru allohvitserina ja töötas põllumajanduses.
Kóstas Kadís

**Kóstas Kadís** (kreeka keeles Κώστας Καδής; sündinud 30. augustil 1967) on Küprose bioloog ja poliitik. Ta on olnud aastatel 2007–2008 Küprose terviseminister, aastatel 2014–2018 Küprose haridus- ja kultuuriminister ja aastatel 2018–2024 Küprose põllumajandusminister. Alates 1. detsembrist 2024 on ta Euroopa Komisjoni kalanduse ja ookeande volinik von der Leyeni teises komisjonis.

## Haridus
Ta on lõpetanud 1991. aastal Ateena ülikooli bioloogia erialal. 1995. aastal sai ta samas doktorikraadi.

## Erialane töökäik
Kóstas Kadís alustas akadeemilist karjääri Ateena ülikoolis ja kolis seejärel tagasi kodumaale, et töötada Küprose teadusuuringute edendamise sihtasutuses. 2005. aastal asus ta tööle Fredericki ülikooli looduskaitseosakonnas.

## Poliitiline karjäär
Aastatel 2007–2008 oli Kóstas Kadís Küprose terviseminister, aastatel 2014–2018 Küprose haridus- ja kultuuriminister ja aastatel 2018–2024 Küprose põllumajandusminister.

## Euroopa Komisjoni volinik
17. septembril 2024 nimetas Ursula von der Leyen Kóstas Kadíse Euroopa Komisjoni kalanduse ja ookeanide voliniku kandidaadiks. Tema kuulamine Euroopa Parlamendi toimus 6. novembril 2024. Von der Leyeni teine komisjon astus ametisse 1. detsembril 2024.
Vana toomkirik (Brescia)

**Vana toomkirik** (itaalia keeles ***Duomo vecchio*** või ametlikult ***concattedrale invernale di Santa Maria Assunta*** või hüüdnimega ***La Rotonda***) on katoliku sakraalehitis Brescias, mis asub Lombardia maakonnas Põhja-Itaalias.

See on romaani stiili üks parimaid ümarkiriku näiteid Itaalias.

## Vaata ka
*Uus toomkirik (Brescia)
1905.–1906. aasta armeenia-tatari veresaunad

**1905.–1906. aasta armeenia-tatari veresaunad** (ka **armeenia-tatari sõda** või **armeenia-moslemi sõda**) oli verine rahvustevaheline konflikt armeenlaste ja Kaukaasia tatarlaste (hiljem tuntud kui aserid) vahel Vene Kaukaasias aastatel 1905–1906. Tapmised algasid Vene 1905. aasta revolutsiooniga. Kõige verisemad kokkupõrked leidsid aset 1905. aasta veebruaris Bakuus, mais Nahhitševanis, augustis Šušis ja novembris Elizabetpolis. Konflikti käigus said kannatada ka linnad ja Bakuu naftaväljad. Vähemal määral toimus vägivallatsemist ka Thbilisis.

## Vaata ka
* Armeenia-Aserbaidžaani suhted

## Viited

## Kirjandus
* 
* 
* 
* 
* 

## Allikad
*
Taga-Kaukaasia Liitvabariik

:*Mitte segi ajada [[Taga-Kaukaasia SFNV]]-ga.*

**Taga-Kaukaasia Liitvabariik** oli 1918. aasta aprillis ja mais eksisteerinud riik Kaukaasias, mis hõlmas suurt osa tänapäeva Armeeniast, Aserbaidžaanist ja Gruusiast ning väiksemaid tükke Venemaast ja Türgist. Riik jõudis kesta vaid kuu aega, kuni Gruusia iseseisvuse välja kuulutas. Kaks päeva hiljem kuulutasid iseseisvuse välja ka Aserbaidžaan ja Armeenia.

Taga-Kaukaasia LV alad olid varem Venemaa Keisririigi koosseisu kuulunud. Veebruaris 1917 toimunud veebruarirevolutsiooniga keisririik lagunes ning ametisse nimetati Ajutine Valitsus. Kaukaasias võttis võimu sarnane organ, Taga-Kaukaasia Erikomitee. Pärast oktoobrirevolutsiooni ja bolševike võimuletulekut läks Kaukaasia juhtimine Taga-Kaukaasia Komissariaadi kätte. Märtsis 1918 algatas komissariaat piirkonnas esimese maailmasõja lõpetamiseks Osmanite Riigiga rahukõnelused, kuna türklased olid piirkonda tunginud. Kõnelused läksid luhta, kuna Osmanite Riik keeldus komissariaadi võimu tunnustamast. Märtsis 1918 sõlmitud Brest-Litovski rahulepinguga sai Osmanite Riik mõned Venemaa Kaukaasia valdused endale, kuid soovis siiski enamat. Komissariaat tundis lähenevat Türgi ohtu ning aprillis 1918 otsustas laiali minna ja kuulutada välja iseseisva Taga-Kaukaasia Liitvabariigi. Türklastega määrati läbirääkimisi pidama parlament Taga-Kaukaasia Seim. Osmanite Riik tunnustas uut riiki.

Taga-Kaukaasia Liitvabariik oli juba sündides hukule määratud, kuna kolm põhilist rahvusgruppi (armeenlased, aserid ja grusiinid) erinesid üksteisest liiga palju. Läbirääkimised türklastega läksid taas luhta ning mais 1918 otsustasid Seimi grusiinidest delegaadid, et liitvabariigil ei ole tulevikku ning kuulutasid 26. mail 1918 välja Gruusia Demokraatliku Vabariigi. Armeenia ja Aserbaidžaan tegid sama 28. mail.

## Allikad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kirjandus
*
Aserbaidžaani Demokraatlik Vabariik

**Aserbaidžaani Demokraatlik Vabariik** (ka **Aserbaidžaani Rahvavabariik**) oli riik Kaukaasias, nii turgi- kui moslemimaailma esimene demokraatlik ilmalik vabariik. Riigi kuulutas 28. mail 1918 Thbilisis pärast Taga-Kaukaasia Liitvabariigi lagunemist välja Aserbaidžaani Rahvusnõukogu ning see kestis 28. aprillini 1920. Aserbaidžaani DV piirnes põhjas Venemaaga, loodes Gruusia, läänes Armeenia ning lõunas Iraaniga. Rahvaarv oli umbes 3 miljonit. *De facto* pealinn oli alguses Ganja, kuna Bakuu oli bolševike kontrolli all. Juhtiv erakond Müsavat võttis poliitilistel põhjustel nimeks "Aserbaidžaan". Varem oli seda nime kasutatud vaid Iraani Aserbaidžaani piirkonna kohta.

Aserbaidžaani Demokraatliku Vabariigi kõrgeim riigiorgan oli parlament ehk Aserbaidžaani Rahvusnõukogu, mis valiti üldistel vabadel ja proportsionaalsetel valimistel. Valitsus ehk ministrite nõukogu andis parlamendile aru. Esimeseks peaministriks oli Fatali Khan Khoyski. Peale Müsavati olid parlamendis esindatud ka erakonnad Ahrar, Ittihadja Moslemi Sotsiaaldemokraatlik Partei, lisaks armeenlased (21 kohta 120-st), venelased, poolakad, sakslased ja juudid. Paljud saadikud toetasid panislamistlikke ja -turkistlikke ideid.

Üks parlamendi edumeelsemaid saavutusi oli naistele valimisõiguse ning võrdsete poliitiliste õiguste andmine. Sellega sai Aserbaidžaanist maailma esimene moslemiriik, kus naised valida said. Lisaks asutati 1919. aastal riigi esimene kaasaegne ülikool, Bakuu Riiklik Ülikool.

## Vaata ka
* Aserbaidžaani Demokraatliku Vabariigi esimene valitsus
* Aserbaidžaan
* Aserbaidžaani NSV
* Märtsipäevad
* Mahammad Amin Rasulzade
* Gruusia Demokraatlik Vabariik
* Armeenia Vabariik (1918–1920)

## Viited
Stary Toruń

**Stary Toruń** on küla Poolas Kujawy-Pomorze vojevoodkonnas Toruńi maakonnas Zławieś Wielka vallas. Stary Toruń asub Toruńi kesklinnast ligikaudu 10 km läänes.

Stary Toruń tähendab tõlkes 'vana Toruń'.

28. veebruaril 1233 andis Saksa ordu meister Hermann von Salza asulale linnaõigused. 1236. aastal viidi Toruń Wisła sagedaste üleujutuste tagajärjel ümber tänase Püha Johannese katedraali lähedusse. 

## Viited
Zławieś Wielka

**Zławieś Wielka** (saksa keeles *Groß Bösendorf*) on küla Poolas Kujawy-Pomorze vojevoodkonnas Toruńi maakonnas, Zławieś Wielka valla halduskeskus. Zławieś Wielka asub Toruńi kesklinnast ligikaudu 20 km lääneloodes ja Bydgoszczi kesklinnast umbes 22 km idas.

Küla on esmamainitud 1414. aastal. Zławieś Wielkas asub 1898. aastal ehitatud uusgooti stiilis kirik.

## Viited
Górsk

**Górsk** (saksa keeles *Gurske*) on küla Poolas Kujawy-Pomorze vojevoodkonnas Toruńi maakonnas Zławieś Wielka vallas. Górsk asub Toruńi kesklinnast ligi 13 km lääneloodes.

Górsk on suurima elanike arvuga asula Zławieś Wielka vallas.

Górskis röövis Poola Rahvavabariigi julgeolekuteenistus 19. oktoobril 1984 Jerzy Popiełuszko, kes samal päeval hiljem mõrvati. Röövimise kohas on ümberpööratud risti kujuline monument.

## Viited
Zławieś Mała

**Zławieś Mała** on küla Poolas Kujawy-Pomorze vojevoodkonnas Toruńi maakonnas Zławieś Wielka vallas. Zławieś Wielka asub Toruńi kesklinnast ligikaudu 20 km lääneloodes ja Bydgoszczi kesklinnast umbes 23 km idas.

## Viited
Samsieczno

**Samsieczno** on küla Poolas Kujawy-Pomorze vojevoodkonnas Bydgoszczi maakonnas Sicienko vallas. Samsieczno asub Nakło nad Noteciąst umbes 11 km kirdes ja Bydgoszczi kesklinnast ligikaudu 22 km lääneloodes.

Küla on esmamainitud 1288. aastal (*Zansechno*).

## Viited
Smogorzewiec

**Smogorzewiec** on küla Poola Kujawy-Pomorze vojevoodkonnas Toruńi maakonnas Obrowo vallas. Smogorzewiec asub Toruńi kesklinnast ligi 16 km idakagus.

Küla on asutatud 18. sajandil ja seda on esmamainitud 1775. aastal.

Smogorzewiecis on Biitlite tänav (ulica The Beatles), mis on saanud nime ansambli The Beatles auks.

## Viited
Victoria Kjær Theilvig

**Maria Victoria Kjær Theilvig** (sündinud 13. novembril 2003) on Taani modell ja iluduskuninganna, missivõistluse Miss Universum 2024 võitja.

## Iludusvõistlus
* Miss Denmark 2021 (3. koht)
* Miss Grand Denmark 2022 (Võitja)
* Miss Grand International 2022 (Top 20)
* Miss Universum Denmark 2024 (Võitja)
* Miss Universum 2024 (Võitja)

## Viited

## Välislingid
* Victoria Kjær Theilvig - Instagram
Aureonarius

***Aureonarius*** on šampinjonilaadsete seltsi vöödikuliste sugukonda kuuluv perekond seeni.

## Liike
**Aureonarius callisteus* – osoonvöödik
**Aureonarius limonius* – sidrunvöödik
**[[Aureonarius ruficollybianus]]*
**[[Aureonarius tofaceus]]*

## Välislingid
* ''Aureonarius'' andmebaasis eElurikkus
Setques

**Setques** on vald Põhja-Prantsusmaal Pas-de-Calais' departemangus.

Setques asub u. 13 km Saint-Omerist edelas, teede D211 ja D342 ristumiskoha ümbruses, Aa jõe orus. Lähedal asub *Autoroute A26* liiklussõlm 3.

## Huviväärsusi

* St. Omeri kirik, pärineb 18. sajandist.


021 Setques ( 62380 ).JPG|Vallamaja
62794-Setques-Sols.png


## Viited
Ellise infootsingu mudel

**Ellise infootsingu mudel** on David Ellise loodud biheivioristlik infootsingu mudel, mis keskendub teabeotsingule kui käitumisprotsessile, kus on oluline, kuidas inimesed käituvad ja millised tegurid mõjutavad nende otsingutegevust. Ellise mudelis käsitletakse infootsingut kui rida tegevusi või käitumismustreid, mida infootsija teeb, et leida talle vajalik teave. Infootsing on reaalne tegevus, kus iga kasutaja samm on seotud väliste mõjutajatega (nt uued soovitused, lingid, muud tulemused), mis juhivad tema järgmisi otsingutegevusi. See on üks enim testituid infootsingu mudeleid ning põhineb empiirilistele uuringutele.

## Info hankimisele iseloomulikud tunnused

Ellis tuvastas kaheksa peamist kategooriat, mis kirjeldavad infootsingu mustreid:

# **alustamine** (*starting*): infootsija tutvub tema jaoks uue teema/probleemiga ja alustab esmase asjakohase info kogumisega; 
# **aheldamine** (*chaining*): viidete kaudu materjali sidumine; aheldamine põhineb viidete, autorite või teadusartiklite vaheliste seoste leidmisel, mis aitavad omakorda leida uusi allikaid; 
# **lehitsemine/sirvimine** (*browsing*): tegevus, mille käigus inimene lihtsustab oma otsingut, sirvides erinevaid allikaid, sisukordasid, sisukokkuvõtteid, valdkonnanimetusi jne ; lehitsemise käigus saadud info võib aidata täpsustada uurimistöö eesmärke ja anda ka uusi mõtteid;
# **eristamine** (*differentiating*): toimub infootsingu käigus saadud materjali filtreerimine, kus valikud tehakse allika kvaliteedi ja teabe iseloomu (usaldusväärne, ajakohane, spetsiifilisus) põhjal; 
# **monitoorimine** (*monitoring*): teadlik olek valdkonnas toimuvast, jälgides regulaarselt kindlaid allikaid;
# **väljavõtete tegemine** (*extracting*): allika süstemaatiline läbitöötamine ja olulise materjali tuvastamine ja struktureerimine; infootsija otsib ja valib välja tema jaoks vajaliku teabe, et saada vastus oma uurimisvajadusele; 
# **kontrollimine** (*verifying*): info täpsuse kinnitamine; 
# **lõpetamine** (*ending*): kokkuvõtvad tegevused infootsingu lõpetamiseks, infootsija on soovitud vastused kätte saanud.
## Ajalugu
David Ellise 1989. aastal loodud infootsingu mudel keskendus peamiselt sotsiaalteadlaste teabeotsingu käitumise mõistmisele, uurides nende tegevusi ja arusaamu seoses infootsinguga. Mudel põhineb uurimusel, kuidas teadlased oma uurimistöös otsivad, kasutavad teavet ja sellega suhtlevad, tuues esile erinevad käitumisviisid ja otsingustrateegiad. Hiljem on seda mudelit rakendatud ka teiste kasutajagruppide puhul.
## Kasutamine
Ellise infootsingu mudelit on võimalik rakendada sarnaselt Belkini mudeliga otsingusüsteemide arendamisel, mõistmaks paremini kasutajate käitumist erinevate andmebaaside ja otsinguvahendite (interneti otsingumootorid, intranet) kasutamisel. Mudeli abil on uuritud näiteks õpilaste infootsingut puudutavat käitumist  ja juristide käitumist, et selle abil nende töös vajalikke andmebaase arendada  
## Vaata ka
Infootsingu kognitiivsed mudelidInfokäitumineInfootsing

## Viited
Thaxterogaster

***Thaxterogaster*** on šampinjonilaadsete seltsi vöödikuliste sugukonda kuuluv perekond seeni.

## Liike
**[[Thaxterogaster causticus]]*
**[[Thaxterogaster collocandoides]]*
**[[Thaxterogaster leucophanes]]*
**Thaxterogaster multiformis* – muutlik vöödik
**[[Thaxterogaster pinophilus]]*
**Thaxterogaster porphyropus* – porfüürvöödik
**Thaxterogaster purpurascens* – purpurvöödik
**[[Thaxterogaster rufoallutus]]*
**[[Thaxterogaster scaurus]]*
**[[Thaxterogaster subporphyropus]]*
**[[Thaxterogaster talimultiformis]]*
**[[Thaxterogaster talus]]*
**[[Thaxterogaster turmalis]]*

## Välislingid
* ''Thaxterogaster'' andmebaasis eElurikkus
Surques

**Surques** on vald Põhja-Prantsusmaal Pas-de-Calais' departemangus.

Surques asub u. 24 km Saint-Omerist läänes, tee D215 ääres, Hemi jõe orus.

## Transport

*[[Chemin de fer Boulogne - Bonningues]]* avas Surques'i jaama 22. aprillil 1900. Reisijateveost loobuti 31. detsembril 1935. See taastati novembris 1942. Raudtee suleti 1948. aastal.

## Huviväärsusi

* *Saints Crépin-et-Crépinien* kirik, pärineb 16. sajandist.
* Keskaegse *Manoir de Brugnobois* jäänused.


Surques église3.jpg|Kirik
62803-Surques-Sols.png


## Viited
26 Bakuu komissari

**26 Bakuu komissari** olid Bakuu Kommuuni bolševikest ja vasakpoolsetest sotsialist-revolutsionääridest liikmed. Kommuun loodi toonase Aserbaidžaani Demokraatliku Vabariigi ning praeguse Aserbaidžaani Vabariigi pealinnas Bakuus. See kestis Stepan Šaumjani juhtimisel 26. juulini 1918, kui Armeenia Revolutsioonilise Liidu ja Sotsialistide-Revolutsionääride Partei liikmed ning menševikud selle laiali ajasid.

Pärast võimu kaotamist üritasid komissarid Bakuust pageda, kuid Kesk-Kaspia Diktatuuri väed pidasid nad kinni ning panid vangi. Kui 14. septembril 1918 vallutasid linna Türgi väed, siis punaarmeelased tungisid vanglasse ning vabastasid komissarid. Nad seilasid Krasnovodski, kus nad uuesti vahistati ning 20. septembri öösel maha lasti. Hukkamise viisid Kesk-Aasia raudteel läbi Taga-Kaspia Valitsuse sõdurid. Hukkamise ametlik põhjus oli see, et nad lasksid Kaukaasia Islami Armeel Bakuu vallutada.

## Vaata ka
* Taga-Kaspia Valitsus

## Viited

## Kirjandus
*
Märtsipäevad

:*See artikkel räägib 1918. aasta kokkupõrgetest Bakuus. Poola 1968. aasta meeleavalduste kohta vaata artiklit [[1968. aasta Poola poliitiline kriis]].*

**Märtsipäevad** (ka **märtsisündmused** (aserbaidžaani keeles *Mart hadisələri*)) olid rahvustevahelised kokkupõrked 30. märtsist 2. aprillini 1918 Bakuus ja selle ümbruses Bakuu kubermangus Taga-Kaukaasia komissariaadis.

Võimu pärast konkureerisid ühelt poolt bolševikud armeenia revolutsionääride (Dašnaktshuthjuni) toel ning teiselt poolt aserite erakond Müsavat. Bolševike ja armeenlaste seas hakkasid ringlema kuulujutud võimalikust moslemite ülestõusust ning nad lõid Bakuus oma kommuuni.

Üldiselt käsitlevad ajaloolased märtsipäevi kui rahutusi või kodusõda, kuid kaasaegses Aserbaidžaani kirjanduses on ametlik tõlgendus, et tegu oli genotsiidiga. Märtsipäevadele järgnesid hiljem samal aastal septembripäevad, mille käigus Kaukaasia Islami Armee tappis kohalike aseri liitlaste abiga Bakuud vallutades ligi 10 000 armeenlast.

## Vaata ka
* Aserbaidžaani Demokraatlik Vabariik
* Septembripäevad

## Viited

## Kirjandus
* 
* 
* 
* 
* 
* 
* 
* 
*
Kaukasuse Islami Armee

**Kaukasuse Islami Armee** (vahel ka **Kaukaasia Islami Armee**; aserbaidžaani keeles *Qafqaz İslam Ordusu*, türgi keeles *Kafkas İslâm Ordusu*) oli 10. juulil 1918 moodustatud väeüksus Osmanite Riigi sõjaväe koosseisus. Üksuse loomiseks andis käsu sõjaminister Enver Paşa ning sellel oli märkimisväärne roll esimese maailmasõja Kaukasuse kampaanias.

## Viited

## Kirjandus
* Fromkin, David (1989). *[[A Peace to End All Peace]]*, pp.&nbsp;354–355. Avon Books.
* Süleyman İzzet, *Büyük Harpte (1334-1918) 15. Piyade Tümeninin Azerbaycan ve Şimali Kafkasyadaki Harekât ve Muharebeleri*, Askerî Matbaa, 1936 (türgi keeles).
* Rüştü Türker, *Birinci Dünya Harbi'nde Bakû yollarında 5 nci Kafkas Piyade Tümeni*, Genelkurmay Askerî Tarih ve Stratejik Etüt Başkanlığı, 2006 (türgi keeles).
Coriolopsis

***Coriolopsis*** on klassi *[[Agaricomycetes]]* torikulaadsete seltsi kuuluv seente perekond.

## Liike
**[[Coriolopsis aspera]]*

## Varasemaid liike
**[[Funalia gallica]]*
**Funalia trogii* – karvane pruuntagel

## Välislingid
* ''Coriolopsis'' andmebaasis eElurikkus.
Septembripäevad

:*See artikkel räägib armeenlaste tapmisest Bakuus. Mässu kohta Brüsselis vaata artiklit [[Belgia revolutsioon]].*

**Septembripäevad** (armeenia keeles 1918 թ. Բաքվի հայերի կոտորած, *Bakvi hayeri kotorats* (otsetõlkes *1918. aasta Bakuu armeenlaste veresaun*)) oli veresaun Vene kodusõja ajal septembris 1918, kui Enver Paşa Islami Armee kohalike aseritest kaastööliste abil tulevases Aserbaidžaani pealinnas Bakuus armeenlasi süstemaatiliselt tappis. Ilmselt hukkus sündmuste käigus ligi 10 000 armeenlast, kuid mõnel hinnangul kuni 30 000. Mõned ajaloolased usuvad, et see oli vastulöök varem samal aastal toimunud märtsipäevadele, kui Armeenia revolutsionäärid ja bolševikud Bakuus tuhandeid asereid tapsid.

## Vaata ka
* Bakuu lahing
* Šuša veresaun
* Armenofoobia
* Agulisi veresaun

## Viited
Bakuu lahing

**Bakuu lahing** (aserbaidžaani keeles *Bakı döyüşü*, türgi keeles *Bakü Muharebesi*, vene keeles Битва за Баку) oli lahing augustis ja septembris 1918. Ühel poolel võitles Türgi ja Aserbaidžaani koalitsioon (väejuht Nuri Killigil) ning teisel poolel alguses Bakuu kommunistid ja Nõukogude Venemaa ning hiljem armeenia revolutsionäärid, britid ja valged (väejuht Lionel Dunsterville). Lahing leidis aset esimese maailmasõja ajal ning lõpetas selle Kaukasuse kampaania, kuid sellest sai alguse Armeenia-Aserbaidžaani sõda.

## Vaata ka
* 26 Bakuu komissari
* Binagadi lahing

## Allikad
* 
* 
* 
*
Punaarmee sissetung Aserbaidžaani

**Punaarmee sissetung Aserbaidžaani** (ka **sovjetistamine** või **Nõukogude sissetung Aserbaidžaani**) oli sõda aprillis 1920. Selle käigus tungis Vene Punaarmee 11. armee Aserbaidžaani eesmärgiga seal võimule tuua nõukogudemeelne valitsus. Samal ajal puhkesid pealinnas Bakuus kohalike aseritest bolševike valitsusvastased meeleavaldused. Nõukogude väed vallutasid riigi, likvideerisid Aserbaidžaani Demokraatliku Vabariigi ning rajasid Aserbaidžaani Nõukogude Sotsialistliku Vabariigi.

## Vaata ka
* Punaarmee sissetung Gruusiasse
* Aserbaidžaani Demokraatlik Vabariik

## Viited

## Kirjandus
* 
* 
* 
* 
* 
* 
* 
* 
*
Molekulaarastrofüüsika

**Molekulaarastrofüüsika** (inglise keeles *molecular astrophysics*) on astrofüüsika haru, mis käsitleb kosmoses leiduvate molekulide emissiooni uurimist.

Kõrge energiaga kiirgus, näiteks ultraviolettkiirgus võib lõhkuda molekulaarseid sidemeid, mis hoiavad molekulides aatomeid. Üldiselt leidub molekule jahedas astrofüüsikalises keskkonnas.

Linnutee kõige massiivsemad objektid on hiiglaslikud molekulidest ja tolmust koosnevad pilved, mida nimetatakse hiiglaslikeks molekulaarpilvedeks (*Giant Molcular Clouds*). Need on molekulaarpilved, mis sisaldavad gaasi rohkem kui 100 000 meie Päikese suuruse tähe moodustamiseks. Nendes pilvedes tekivad tähed ja planeedid.

Üks peamisi molekulaarastrofüüsika uurimisvaldkondi ongi tähtede ja planeetide teke.

**Aatomiastrofüüsika** tegeleb aatomifüüsika arvutuste tegemisega ja aatomiandmete kasutamisega astronoomiliste vaatluste tõlgendamiseks.

## Viited
Kõrge energia astronoomia

**Kõrge energia astronoomia** on selliste astronoomiliste objektide uurimine, mis eraldavad suure energeetilise lainepikkusega elektromagnetilist kiirgust. See hõlmab röntgenastronoomiat, gammaastronoomiat,  äärmuslikku UV-astronoomiat, neutriinoastronoomiat ja kosmilise kiirguse uuringuid. 

Eespool toodud nähtuste füüsikalist uurimist nimetatakse **kõrge energia astrofüüsikaks**. 

Selles valdkonnas tavaliselt uuritavate astronoomiliste objektide hulka võivad kuuluda mustad augud, neutrontähed, aktiivsed galaktikatuumad, supernoovad, kilonovad , supernoova jäänukid ja gammasähvatused.

Tartu Ülikoolis üks õpetatavaid õppeaineid on kõrge energia astrofüüsika.

## Observatooriume
Mõned kosmose- ja maapealsed observatooriumid, mis on uurinud suure energia astronoomiat: Chandra kosmoseteleskoop, XMM-Newton, VERITAS, IceCube'i neutriinoobservatoorium ja mitmed teised.

## Vaata ka
*Kõrge energia füüsika

## Viited
Contus Firmus

**Contus Firmus** on aastal 2001 kokku tulnud Eesti rockansambel, mille juhtfiguuriks on klahvpillimängija Andres Kontus. Ansamblis mängivad veel tuntud Eesti muusikud Ülo Krigul, Andrus Lillepea ja Jaan Pehk.
## Koosseis
*Andres Kontus - klahvpillid
*Ülo Krigul - klahvpillid
*Andrus Lillepea - trummid, löökriistad
*Jaan Pehk - vokaal
*Raul Aan - kitarr
*Tiit Pärtna - basskitarr

## Viited

## Välislingid
*Contus Firmus – Tagasiarmumine meelelahutus.org
*Eesti progeroki tähtsündmus Contus Firmus ja X-panda kütavad täiega kroonika.delfi.ee, 24.aprill 2012
*Contus Firmus Tartu Muusikapäevad30 arhiiv.err.ee, 17.juuli 2009
Andres Kontus

**Andres Kontus** (sündinud 25. augustil 1981) on eesti trombooni- ja klahvpillimängija.

Andres Kontus lõpetas 1995. aastal Nõmme Lastemuusikakoolis Tiiu Aroella klaveriklassi ja 1999. aastal Aigar Kostabi trombooniklassi. Aastatel 1999–2001 jätkas Kontus trombooniõpinguid Eesti Muusikaakadeemias Heiki Kalause juhendamisel. 2006. aastal lõpetas ta Taanis Jüüti Kuningliku Muusikaakadeemia Niels-Ole Bo Johanseni ja Rolf Sandmarki juures.

Alates 2006. aastast töötab Kontus õppejõuna Eesti Muusika- ja Teatriakadeemias.

2001. aastast alates on ta olnud rokkansambli Contus Firmus klahvpillimängija. Aastast 2010 pop/rokkansambli "Peep Show" kunstiline juht (Monseigneur) ja klahvpillimängija.

## Viited

## Välislingid
* Andres Kontus Eesti Muusika Infokeskuses 
* Teod. sirp.ee, 20. august 2004
Vaudringhem

**Vaudringhem** on vald Põhja-Prantsusmaal Pas-de-Calais' departemangus.

Vaudringhem asub 23 km Saint-Omerist edelas, tee D203 ääres.

## Huviväärsusi

* Saint Legeri kirik, pärineb 18. sajandist.


Vaudringhem église2.jpg|Kirik
62837-Vaudringhem-Sols.png


## Viited
Wavrans-sur-l'Aa

**Wavrans-sur-l’Aa** on vald Põhja-Prantsusmaal Pas-de-Calais' departemangus.

Wavrans-sur-l'Aa asub 13 km Saint-Omerist edelas, teede D192 ja D225 ristumiskoha ümbruases, Aa jõe kallastel. Seal on suure ökoloogilise huviga ala, mis õigustas vabatahtliku looduskaitseala loomist, millest sai 2008. aastal riiklik looduskaitseala *Grottes et Pelouses d'Acquin-Westbecourt et Coteaux de Wavrans-sur-l'Aa*.

## Transport

*[[Chemin de fer Anvin - Calais]]* avas Wavrans-sur-l'Aa raudteejaama 1881. aastal. Raudtee suleti 1955. aastal.


Wavrans-sur-l-aa.village et coteaux.JPG|Vaade Wavrans-sur-l'Aa'le
62882-Wavrans-sur-l'Aa-Sols.png


## Viited
Richard Avenarius

**Richard Ludwig Heinrich Avenarius** (19. november 1843, Pariis – 18. august 1896, Zürich, Šveits) oli Saksa-Šveitsi positivistlik teadusfilosoof. Ta sõnastas radikaalpositivistliku empiriokrititsismi õpetuse.

1868. aastal kaitses ta Leipzigi ülikoolis doktorikraadi väitekirjaga Baruch Spinoza panteismi teemal, 1876. aastal habiliteerus samas ja hakkas õpetama privaatdotsendina. 1877. aastal sai temast Zürichi ülikooli professor.

Avenariuse arvates pidi teadusfilosoofia piirduma pelgalt kogemuse kirjeldustega (empiirilisus), milles puuduks niihästi idealistlik kui ka materialistlik metafüüsika. Tema vastuseis Carl Vogti materialismile ajendas Vladimir Leninit kirjutama Avenariust ründava teose "Materialism ja empiriokrititsism".

Avenariuse põhiteosed on "Kritik der reinen Erfahrung" ("Ainult kogemuse kriitika", 1888–1890) ja "Der menschliche Weltbegriff" ("Inimlik arusaam maailmast", 1891), mis mõjutasid Ernst Machi, Ber Borohhovi ja William Jamesi filosoofiat. Tema õpilaste seas oli ka Anatoli Lunatšarski.

Richard Avenariuse ema kasuvend oli helilooja Richard Wagner, kes oli ka Avenariuse ristiisa.
Manta-naljad

**Manta-naljad** (Mantawitze) olid Saksamaal 1980.–1990. aastail populaarsed naljad, milles pilati Opel Manta juhte, keda peeti rullnokalikeks.

Opel Manta oli 2-ukseline kupee, mida Opel tootis aastail 1970-1988. Kuigi toonased tagaveolised Opelid olid vägagi vastupidavad, siis vaatamata sportlikule välimusele ei olnud auto sooritusvõime sugugi välimusele vastav - peale piiratud arvul toodetud erimudelite (nt. homologatsioonimudel Manta 400) oli võimsaimate Mantade mootorite võimsuseks vaid 105-110 hobujõudu. Seetõttu peeti Mantat rohkem nn. wannabe-sportautoks, Manta sai populaarseks tuunimisobjektiks, Mantadele paigaldati tihti *bodykit*'e, millesarnaseid kasutati Manta 400 ralliautodel. Seetõttu hakati Mantajuhtide ühe pidevalt nalja heitma.

1989. aastal laskis Hamburgi popbänd Norbert & die Feiglinge välja loo "Manta", mis tuli Saksa edetabelis 7. kohale. 1990. alguses olid Manta-naljad nii populaarsed, et nende põhjal tehti ka kaks filmi (*Manta Manta* ja *Manta - Der Film*), mis olid vägagi populaarsed, lisaks sõlmiti populaarse tõsielusarja "Wetten, dass...?" ("Veame kihla" - kus tuntud inimesed veavad kihla, kas mõni esialgu võimatuna näiv ülesanne on tehtav) 2. märtsi 1991 jaos kihlvedu, et stuudiosse pidi tulema vähemalt kümme Mantajuhti, kellest kõigi nimi oli Manni ja kõigil oli juuksurist tüdruksõber. 1990. aastate lõpus tegi tanklakett DEA ühe reklaami, kus stereotüüpiline Mantajuht nimega Ingo tuleb tanklasse, mispeale kõik ütlevad talle "Super, Ingo", mida ta peab komplimentideks, kuni saab aru, et tegu oli hoiatusega, et ta ei tangiks oma Mantat diisliga, vaid Super-bensiiniga (Saksamaal nimetatakse 91-oktaanarvuga bensiini Normal, 95-oktaanarvuga Super ja 98-oktaanarvuga Super Plus).

Naljades on tüüpilise Mantajuhi nimi on Manni (lühendatud variant Manfredist), ta on tavaliselt madalama haridustasemega macholik põmmpea, kes räägib tavaliselt Ruhrpotti-slängis (Wuppertal/Bochum), kasutades palju ka termineid "Boah!" ja "Ey!", kannab kauboisaapaid, kaelas kuldketti ja tal on mullet-soeng. Ta sõidab alati nii, et küünarnukk ulatub aknast välja, sõltumata ilmast, tema auto on tuunitud, tagatiivaga ja madaldatud, lisaks on autol antenni küljes rebasesaba, tagaaknal "Kenwood"i kleeps ja tagaistmel õllekast, kõrvalistmel reisib kaasa tema tüdruksõber, kes on blondiinist juuksur. Mantajuhtidel on ka pidev rivaalitsemine Volkswagen Golf (I/II) GTi juhtidega ("Golfkrieg", mis saksa keeles tähendas ka Lahesõda), kellega nad tihti võidu sõidavad, tihti tuleb ette ka traagilisi õnnetusi. Mantajuhtide matused toimuvad alati esmaspäeviti, kuna siis on juuksuritel vaba päev.

Üht rohelist 1978. aasta Manta B-d sai näha ka aastail 2007-2009 Hollandi komöödiasketšides New Kids, kus sellega sõitsid ka viis põmmpealikku noort meest, lisaks ka selle põhjal tehtud 2010. aasta filmis New Kids Turbo.

## Viited
Stalinistlikud repressioonid Aserbaidžaanis

**Stalinistlikud repressioonid Aserbaidžaanis** olid stalinistliku Nõukogude võimu kehtestatud repressioonid Aserbaidžaani NSV-s 1920. aastate lõpust 1950. aastate alguseni. 

Tagakiusamise ohvriks ei langenud mitte ainult endise riigikorra ladvik, vaid ka vaimulikud, haritlased, jõukad talupojad ja muu rahvastik. Võimud hukkasid, pidasid kinni, saatsid töölaagritesse ja küüditasid elanikke. Sihikule võeti kõik, keda kahtlustati kontrrevolutsioonilistes tegevustes, spionaažis, Nõukogude-vastases propagandas või eraomandi riigistamise takistamises.

Repressioonide tippaeg oli Stalini suure terrori ajal, kui NKVD võimuladviku käsul eriti rangeid meetmeid rakendas. Sel ajal oli Aserbaidžaanis võimul Mir Jafar Baghirov (1933–1953). Nõukogude kirjanduses seostatakse teda tihti 1930. aastatel toime pandud küüditamistega ning 1937.–1938. aasta repressioonidega. Samas perestroika ajal ja pärast seda ilmunud kirjanduses ei olda tema rollis nii kindlad. Rootsi politoloog Svante Cornell on teda nimetanud Aserbaidžaani Staliniks, vene filosoof ja ajaloolane Dmitri Furman aga Aserbaidžaani Beriaks.

## Viited
Mägi-Karabahhi autonoomne oblast

:*Piirkonna kohta vaata artiklit [[Mägi-Karabahh]].*

**Mägi-Karabahhi autonoomne oblast** (**MKAO**) oli autonoomne oblast Aserbaidžaani NSV koosseisus Nõukogude Liidus, mis moodustati juulis 1923. Pealinn oli Stephanakert ning suurema osa rahvastikust moodustasid armeenlased.

## Vaata ka
* Mägi-Karabahh
* Karabahh

## Viited
Nahhitševani ANSV

**Nahhitševani Autonoomne Nõukogude Sotsialistlik Vabariik** oli autonoomne nõukogude sotsialistlik vabariik Aserbaidžaani NSV-s Nõukogude Liidus. See moodustati 16. märtsil 1921 ning sai Aserbaidžaani NSV osaks 9. veebruaril 1924.

Nahhitševani ANSV esimene lipp võeti kasutusele 1937. aastal ning selle lipukiri oli nii aseri- kui armeeniakeelne. Kui 1940. aastatel mindi aseri ladina tähestikult üle kirillitsale, muudeti lipukiri aseri-kirillitsaks.

1990. aastal sai Nahhitševani ANSV-st Nahhitševani Autonoomne Vabariik Aserbaidžaani Vabariigi koosseisus.

## Vaata ka
* Aserbaidžaani Kommunistliku Partei Nahhitševani Piirkonna Komitee

## Viited
Jaga ja valitse

:*Teiste tähenduste kohta vaata artiklit [[Jaga ja valitse (täpsustus)]].*

**Jaga ja valitse** (ladina keeles *divide et impera*) on poliitiline meetod, mille abil saavutatakse ja säilitatakse võim lõhestavate võtete abil. See hõlmab nii olemasolevate lõhede ärakasutamist kui ka lõhede tahtlikku loomist või suurendamist.

## Vaata ka
* Pehme jõud
* Kõva jõud
* Rahvusvahelised suhted
* Realism (rahvusvahelised suhted)
* Libaoperatsioon
* Destabiliseerimine
* Identiteedipoliitika
* Must propaganda
* Kratokraatia
* Hübriidsõda
Aserbaidžaani Kommunistlik Partei (1920)

:*Teiste tähenduste kohta vaata artiklit [[Aserbaidžaani Kommunistlik Partei (täpsustus)]].*

**Aserbaidžaani Kommunistlik Partei** (aserbaidžaani keeles *Azərbaycan Kommunist Partiyası*, vene keeles Коммунистическая партия Азербайджана, *Kommunistitšeskaja partija Azerbaidžana*) oli erakond Aserbaidžaani NSV-s ning selle võimupartei ja Nõukogude Liidu Kommunistliku Partei haru. See moodustati veebruaris 1920, kui ühinesid Moslemi Sotsiaaldemokraatliku Partei, Pärsia Kommunistliku Partei ja Ahrari Partei liikmed ning Bakuu bolševikud. Sama aasta 1. aprillil likvideeriti Aserbaidžaani Demokraatlik Vabariik ning kogu võim läks Aserbaidžaani Kommunistliku Partei kätte. Erakond oli Aserbaidžaani NSV-s võimul 14. septembrini 1991 kui see laiali saadeti. Partei likvideerimine ei takistanud selle nomenklatuuril jääda iseseisvas Aserbaidžaanis võimu juurde.

## Viited
Zərifə Əliyeva

**Zərifə Əziz qızı Əliyeva** (28. aprill 1934 – 15. aprill 1985) oli aserbaidžaani silmaarst, Aserbaidžaani NSV Teaduste Akadeemia akadeemik ja professor.

Ta oli Aserbaidžaani kolmanda presidendi Heydər Əliyevi abikaasa ning neljanda presidendi İlham Əliyevi ema.

## Viited
Sevil Əliyeva

**Sevil Heydər qızı Əliyeva** (sündinud 12. oktoobril 1955) on aserbaidžaani helilooja ja telekanali Space TV asutaja. Ta on endise presidendi Heydər Əliyevi tütar ning praeguse presidendi İlham Əliyevi vanem õde.

## Viited

## Välislingid
* Sevil Aliyeva Instagramis